แฟนฝังยาคุมมาได้2สัปดาห์ (นับตั้งแต่ฝังจนถึงวันนี้) แล้วพึ่งมีอะไรกัน เมื่อวาน วันนี้เมื่อกี้นี้ แฟนบอกได้กลิ่นอะไรแปลกๆเหม็นๆ แต่เพื่อนคนอื่นในห้องไม่ได้กลิ่น กลัวว่าจะตั้งครรภ์ไหมครับ หรือเป็นผลข้างเคียงของยาฝังคุมกำเนิด
สวัสดีค่ะ หลังฝังยาคุมถ้าเริ่มฝังภายในช่วง 5 วันแรกของการมีประจำเดือน ยาฝังจะออกฤทธิ์ทันที คือมีเพศสัมพันธ์ได้อย่างปลอดภัย การฝังยาคุมเป็นการคุมกำเนิดที่มีประสิทธิภาพสูงอยู่ระหว่าง 95-99% และอยู่ได้นาน 3-5 ปีขึ้นกับชนิดของยา จึงเหมาะสำหรับผู้ที่ต้องการคุมกำเนิดระยะยาว และไม่อยากกินยาทุกวัน พอถึงเวลาก็ต้องไปเอาแท่งฝังยาคุมออกผลข้างเคียงจากการฝังยาคุมที่เจอได้บ่อยคือ-เลือดออกกระปริดกระปรอยทางช่องคลอด-ประจำเดือนมามาก หรือประจำเดือนขาดหายไป-มีตกขาวมามาก-คัดตึงเต้านม-แผงที่ฝังยามีการอักเสบ สังเกตว่าถ้าแผลปวด บวม แดงร้อน ให้รีบกลับไปพบแพทย์-อารมณ์เปลี่ยนแปลง หงุดหงิดง่ายขึ้นในบางคน-อาจเกิดสิว ผิวมัน ขนดก หรือมีความต้องการทางเพศลดลงการได้กลิ่นเปลี่ยนแปลงไปจากเดิมยังไม่เคยมีรายงานการเกิดในผู้ฝังยาคุม จึงตอบไม่ได้ว่าเป็นผลข้างเคียงจากการฝังยาคุมกำเนิดหรือไม่ถ้าฝังยาในช่วงมีประจำเดือน โอกาสที่จะตั้งครรภ์มีน้อยมากๆค่ะ ดังที่กล่าวไปสังเกตอาการถ้ามีเลือดออกจากช่องคลอดมากผิดปกติ ปวดหน่วงท้องน้อย ตกขาวสีและกลิ่นผิดปกติ หรือแผลที่ฝังยามีอาการอักเสบดังที่กล่าวไป ควรกลับไปพบแพทย์